དེ་མིན་ངས་ཁོང་ནི་ཁ་ཆེ་ཆོས་ལུགས་ལ་ཧ་ཅང་སྡང་མཁན་ཞིག་ཡིན་པ་ཤེས་ཀྱི་ཡོད།གང་ཡིན་ཟེར་ན།ཁོང་གིས་གལ་ཏེ་ཁ་ཆེ་ཆོས་ལུགས་དང་འབྲེལ་བའི་བརྗོད་གཞི་གླེང་འོང་དུས་ག་དུས་ཡིན་ཡང་ཁ་ཆེ་ཚང་མ་གཙང་མ་བྱེད་དེ་གསོད་དགོས་རེད།བུ་རྒྱུད་ཚ་རྒྱུད་ནས་གཙང་མ་བཟོ་དགོས་ཀྱི་རེད།དེ་དག་ནི་མིའི་གྲལ་དུའང་ཚུད་ཀྱི་མ་རེད།དེ་དག་ནི་དུད་འགྲོ་ལས་ལོད་པའི་སྲོག་ལྡན་གྱི་ཚོགས་ཤིག་རེད་སོགས་བཤད་ཡོང་དུས་ང་རང་ཁོང་གི་སྐད་ཆ་དེ་དག་ལ་ཧོན་འཐོར་གྱི་ཡོད་ལ།ངས་མཚམས་རེར་ཁོང་གི་རྣམ་འགྱུར་ལ་དཔྱོད་དེ་ཁ་ཆེ་ཚང་མ་སྡུག་ཆག་ཡིན་གྱི་མ་རེད་ཙམ་ཟུར་ཙམ་གླེང་དུས་ནས་ཁོང་གིས་དེ་མུར་ངའི་སྐད་ཆ་མཚགས་གཅོད་དེ་སྐད་མགོ་མཐོན་པོས་ཁོ་ཚོ་མི་མ་རེད།དེ་ཚོ་མི་མ་རེད།ཟེར་ནས་འབོད་ཀྱི་ཡོད་དུས་ངས་ཁོང་གིས་ང་ལ་ཐེངས་ཤིག་རྣམ་འགྱུར་རྩུབ་པོ་བཏོན་པའི་སྐོར་ཡིད་ལ་འཆར་བྱུང་།དེའང་གནས་ཚུལ་ཅི་ཡིན་ཆ་མི་འཚལ།ང་ཁོང་གི་སྒོ་ཁ་ནས་ཡར་འཛུལ་མ་ཐག་ངོ་ནག་པོར་རྒས་གཉེར་བསྡུས་ནས་བསྡད་འདུག་པར་ངས་ཁྱེད་རང་ག་རེ་གནང་སོང་ངམ་ཞེས་དྲིས་པར་ཁོང་གིས་དེར་ཇུས་གཏོགས་མ་བྱོས།སོ་སོའི་ལས་དོན་བསྒྲུབ་ཤོག་ཟེར་བྱུང་བར་ངའང་ཁ་བཙུམ་ནས་མི་སྡོད་རང་སྡོད་རེད།